Document ID: 32004R1876

Title and Content:
ΚΑΝΟΝΙΣΜΌΣ (ΕΚ) αριθ. 1876/2004 ΤΗΣ ΕΠΙΤΡΟΠΉΣ της 28ης Οκτωβρίου 2004 για την τροποποίηση του παραρτήματος Ι του κανονισμού (ΕΚ) αριθ. 953/2003 του Συμβουλίου για να αποφευχθεί η εκτροπή του εμπορίου ορισμένων βασικών φαρμακευτικών προϊόντων προς την Ευρωπαϊκή Ένωση Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 953/2003 του Συμβουλίου, της 26ης Μαΐου 2003, για να αποφευχθεί η εκτροπή του εμπορίου ορισμένων βασικών φαρμακευτικών προϊόντων προς την Ευρωπαϊκή Ένωση (1), και ιδίως το άρθρο 4 παράγραφος 8, Εκτιμώντας τα ακόλουθα: (1) Η Επιτροπή έλαβε αιτήσεις δυνάμει του άρθρου 4 του κανονισμού (ΕΚ) αριθ. 953/2003 σχετικά με ορισμένα φαρμακευτικά προϊόντα. (2) Η Επιτροπή έκρινε ότι οι αιτήσεις που έλαβε πληρούν τις απαιτήσεις που περιλαμβάνει ο κανονισμός (ΕΚ) αριθ. 953/2003 σύμφωνα με τη διαδικασία που θεσπίζει το άρθρο 5 παράγραφος 2 του εν λόγω κανονισμού. (3) Οι αιτούντες ενημερώθηκαν για την απόφαση της Επιτροπής να κάνει δεκτές τις αιτήσεις τους. (4) Συνεπώς, είναι απαραίτητο να προστεθούν τα οικεία προϊόντα στο παράρτημα Ι του κανονισμού (ΕΚ) αριθ. 953/2003, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα προϊόντα και οι λεπτομέρειες που αναφέρονται στο παράρτημα του παρόντος κανονισμού προστίθενται στο παράρτημα Ι του κανονισμού (ΕΚ) αριθ. 953/2003 για να αποφευχθεί η εκτροπή του εμπορίου ορισμένων βασικών φαρμακευτικών προϊόντων προς την Ευρωπαϊκή Ένωση. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Οκτωβρίου 2004.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 3584
3489
2520
1415
3156
2632

EuroVoc IDs (Expanded): 3584
3489
2520
1415
3156
2632

Dataset Source: meu

Split: train